Κώστας Γόντικας

Για τον πολιτικό δείτε: Κωστής Γόντικας

Ο Κωνσταντίνος «Κώστας» Γόντικας (Μαρούσι, 15 Μαρτίου 1994), είναι Έλληνας επαγγελματίας καλαθοσφαιριστής. Με ύψος 2,06 μέτρα αγωνίζεται ως σέντερ για τον Πανιώνιο.

 Λύκειο 
Ο Γόντικας έπαιξε λυκειακή καλαθοσφαίριση στο Κολλέγιο Αθηνών στο Ψυχικό. 

 Κολεγιακή καλαθοσφαίριση 
Ο Γόντικας έπαιξε κολεγιακή καλαθοσφαίριση στην 3η κατηγορία της NCAA, με τους NYU Βάιολετς του Πανεπιστημίου της Νέας Υόρκης, από το 2012 έως το 2016. 

 Επαγγελματική σταδιοδρομία 
Ο Γόντικας ξεκίνησε την επαγγελματική του σταδιοδρομία το 2016, με τον Παναθηναϊκό. Έκανε το ντεμπούτο του στην Α1 Εθνική στις 13 Νοεμβρίου 2016, σε μία νίκη με 80-65 εναντίον του Κολοσσού Ρόδου.GAME: PANATHINAIKOS SUPERFOODS 80 - 65 KOLOSSOS H HOTELS. Αποδεσμεύτηκε από τον Παναθηναϊκό στις 20 Ιουνίου 2017, έχοντας κατακτήσει το νταμπλ στην Ελλάδα.  

Τον Αύγουστο του 2017, υπέγραψε με τον Απόλλων Πατρών.Πήρε Σίννη, ανακοίνωσε Γόντικα, Ερμείδη ο Απόλλων . basketa2.gr. 23 Αυγούστου 2017. 

Στις 26 Ιουνίου 2018, εντάχθηκε στον Ήφαιστο Λήμνου.Costis Gontikas is a newcomer at G.Larissa-Faros. Με τη φανέλα του Ηφαίστου Λήμνου σε 14 αγώνες είχε 3.1 πόντους και 2 ριμπάουντ κατά μέσο όρο. 

Στις 18 Ιουλίου 2019, υπέγραψε τριετές συμβόλαιο με το Περιστέρι. Τη σεζόν 2019-20 μέτρησε 3.2 πόντους και 1.3 ριμπάουντ μ.ό. σε 18 συμμετοχές στο Πρωτάθλημα Ελλάδας. Στις 31 Ιουλίου 2020, έμεινε ελεύθερος από το Περιστέρι. 

Την 1η Αυγούστου 2020, ανακοινώθηκε από την ΑΕΚ, για ένα χρόνο. 

Στις 16 Αυγούστου 2021, συμφώνησε με την ομάδα του Ιωνικού Νίκαιας. Στις 23 Οκτωβρίου, έκανε τρία ατομικά ρεκόρ καριέρας στο Πρωτάθλημα Ελλάδας, αφού κόντρα στον Κολοσσό Ρόδου πέτυχε 21 πόντους, 12 ριμπάουντ και 32 βαθμούς στο σύστημα αξιολόγησης, ενώ  ισοφάρισε το ρεκόρ καριέρας στις τάπες έχοντας δύο. Επίσης, με τους 21 πόντους ξεπέρασε του 200 πόντους στην διοργάνωση συνολικά. Τον Μάρτιο του 2022, αποχώρησε από τον Ιωνικό, έχοντας αγωνιστεί σε 15 αγώνες στο Πρωτάθλημα Ελλάδας, με μέσο όρο 9.1 πόντους, 2.9 ριμπάουντ και 1.1 μπλοκ. 

Τον Μάρτιο του 2022, συμφώνησε με τη ρουμάνικη Πιτέστι μέχρι το τέλος της σεζόν. Με την ομάδα είχε μέσους όρους 11 πόντους, 4.6 ριμπάουντ και 1.2 μπλοκ. 

Στις 9 Αυγούστου 2022, ανακοινώθηκε από τον Α.Σ. Καρδίτσας για τη σεζόν 2022-23. Τον Δεκέμβριο αποχώρησε από την ομάδα έχοντας 4 πόντους και 3.2 ριμπάουντ μέσο όρο σε 16 λεπτά συμμετοχής στους 5 αγώνες που πήρε μέρος.

Στις 20 Ιανουαρίου 2023, επέστρεψε στην ΑΕΚ μετά από 1.5 χρόνο. Με την ΑΕΚ είχε 5 πόντους και 1.7 ριμπάουντ σε εννέα παιχνίδια που αγωνίστηκε. 

Την 1η Ιουλίου 2023, ανακοινώθηκε η συμφωνία του με τον Κολοσσό Ρόδου.

Στις 13 Δεκεμβρίου 2023, συμφώνησε με τον Γ.Σ. Λαυρίου. Τη σεζόν 2023-24, είχε κατά μέσο όρο από 7.63 πόντους σε 17:34 λεπτά με τη φανέλα της ομάδας της Λαυρεωτικής. Στις 11 Ιουνίου 2024, ανανέωσε το συμβόλαιό του με την ομάδα.

Τον Αύγουστο του 2025, μετακόμισε στην Ισλανδία για λογαριασμό της Θορ Θόρλακσεφν. Σε 5 αγώνες είχε κατά μέσο όρο 14 πόντους, 5.6 ριμπάουντ και 2.2 ασίστ. 

Στις 3 Νοεμβρίου 2025, συμφώνησε με τον Πανιώνιο. 

 Διεθνής σταδιοδρομία 
Ο Γόντικας Πρωτάθλημα καλαθοσφαίρισης Ισλανδίας στακόμισέχει αγωνιστεί με τις «μικρές» Εθνικές ομάδες της Ελλάδας, με τις οποίες έχει συμμετάσχει στο Ευρωπαϊκό Πρωτάθλημα U18 του 2012 και στο Ευρωπαϊκό Πρωτάθλημα U20 του 2013.Konstantinos GONTIKAS (GRE). 

 Τίτλοι-Διακρίσεις 

 Συλλογικοί 

 Παναθηναϊκός 
Πρωτάθλημα Ελλάδας: (2017)
Κύπελλο Ελλάδας: (2017)

 Προσωπική ζωή 
Ο πατέρας του, Δημήτρης, είναι πρώην διεθνής πετοσφαιριστής. Ο παππούς του είναι ο πολιτικός Κωστής Γόντικας. 

 Παραπομπές 

 Εξωτερικοί σύνδεσμοι 
 Προφίλ Αρχείου FIBA 
 Προφίλ στο fibaeurope.com 
 Προφίλ στο Euroleague.net 
 Προφίλ στο Eurobasket.com 
 Προφίλ Basket League Ελλάδας (στα αγγλικά) 
 Προφίλ Basket League Ελλάδας 
 Προφίλ στο bgbasket.com 
 Προφίλ στο paobc.com 
 Bio στο NYU College 
 Προφίλ στο Twitter 

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ηφαίστου Λήμνου
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων